CELEX: 31982D0531
Language: hr
Date: 1982-07-19 00:00:00
Title: 82/531/EEZ: Odluka Vijeća od 19. srpnja 1982. o sklapanju Sporazuma između Europske ekonomske zajednice i Vlade Republike Senegal o izmjeni Sporazuma o ribolovu u obalnim vodama Senegala, potpisan 15. lipnja 1979. , i pripadajući Protokol

04/Sv. 009
            
            
               HR
            
            
               Službeni list Europske unije
            
            
               7
            
         31982D0531
   
               L 234/8
            
            
               SLUŽBENI LIST EUROPSKE UNIJE
            
            
               19.07.1982.
            
         
      ODLUKA VIJEĆA
   
   od 19. srpnja 1982.
   o sklapanju Sporazuma između Europske ekonomske zajednice i Vlade Republike Senegal o izmjeni Sporazuma o ribolovu u obalnim vodama Senegala, potpisan 15. lipnja 1979., i pripadajući Protokol
   (82/531/EEZ)
   VIJEĆE EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice, a posebno njegov članak 43.,
   uzimajući u obzir prijedlog Komisije,
   uzimajući u obzir mišljenje Europskog parlamenta (1),
   budući da su Zajednica i Senegal vodili pregovore u skladu s drugim podstavkom članka 17. Sporazuma između Vlade Republike Senegal i Europske ekonomske zajednice o ribolovu u obalnim vodama Senegala (2) kako bi utvrdili izmjene ili dodatke Prilozima ili Protokolu iz članka 9. Sporazuma;
   budući da je slijedom tih pregovora 21. siječnja 1982. potpisan sporazum o izmjenama gore navedenog Sporazuma o ribarstvu i Protokola;
   budući da odobrenje ovoga Sporazuma u interesu Zajednice;
   budući da sklapanje Sporazuma čini ništavnom Odluku Vijeća 81/1055/EEZ od 21. prosinca 1981. o sklapanju Sporazuma u obliku razmjene pisama kojim se predviđa privremena primjena Sporazuma između Vlade Republike Senegal i Europske ekonomske zajednice o izmjeni Sporazuma o ribolovu u obalnim vodama Senegala i pripadajućeg Protokola (3),
   ODLUČILO JE:
   Članak 1.
   Sporazum između Europske ekonomske zajednice i Vlade Republike Senegal kojim se izmjenjuje Sporazum o ribolovu u obalnim vodama Senegala, potpisan 15. lipnja 1979. i pripadajući Protokol, ovim se odobravaju u ime Zajednice.
   Tekstovi iz prvog podstavka priloženi su ovoj Uredbi.
   Članak 2.
   Predsjednik Vijeća izdaje obavijest predviđenu u članku 2. Sporazuma (4).
   Članak 3.
   Uredba 81/1055/EEZ stavlja se izvan snage s datumom stupanja na snagu Sporazuma.
   
      Sastavljeno u Bruxellesu 19. srpnja 1982.
      
         
            Za Vijeće
         
         
            Predsjednik
         
         B. WESTH
         
      
   
   
      (1)  SL C 125, 17.5.1982., str. 188.
   
      (2)  SL L 226, 29.8.1980., str 17.
   
      (3)  SL L 379, 31.12.1981., str. 64.
   
      (4)  Datum stupanja na snagu Sporazuma objavljuje Glavno tajništvo Vijeća u Službenom listu Europskih zajednica.